BR พุ่งแรง 5% รับงบ Q3 พลิกกำไร 134 ล้าน
BR พุ่งแรง 5% ราคาแตะ 2.98 บ. รับงบไตรมาส 3/65 พลิกกำไร 134 ลบ. จากปีก่อนขาดทุน 31.62 ลบ. หลังคุมต้นทุนดีขึ้น
BR พุ่งแรง 5% ราคาแตะ 2.98 บ. รับงบไตรมาส 3/65 พลิกกำไร 134 ลบ. หลังคุมต้นทุนดีขึ้น
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท บางกอกแร้นช์ จำกัด (มหาชน) หรือ BR ล่าสุด ณ เวลา 10:48 น. อยู่ที่ระดับ 2.98 บาท บวก 0.14 บาท หรือ 4.93% สูงสุดที่ระดับ 3.02 บาท ต่ำสุดที่ระดับ 2.94 บาท ด้วยมูลค่าซื้อขาย 33.76 ล้านบาท

ทั้งนี้ ราคาหุ้น BR ปรับตัวขึ้น หลังรายงานผลการดำเนินงานงวดไตรมาส 3/65 พลิกมีกำไร 135.78 ล้านบาท จากปีก่อนมีผลขาดทุน 31.62 ล้านบาท ส่วนงวด 9 เดือนพลิกกำไร 250.80 ล้านบาท จากปีก่อนมีผลขาดทุน 73.35 ล้านบาท เนื่องจากการบริหารจัดการที่เหมาะสมและกลยุทธ์การขายที่มีประสิทธิภาพในช่วงสถานการณ์โรคระบาดได้ช่วงให้องค์กรบบรรลุผลอย่างรวดเร็วและทันท่วงที
 